Eduardas Červinskas

Eduardas Červinskas (1921 m. rugpjūčio 15 d. Penzoje, Rusijos TFSR – 2024 m. spalio 2 d.)Būdamas 103-ejų mirė reikšmingai prie Kuršių marių tyrimų prisidėjęs Eduardas Červinskas. LRT. 2024-10-04. Nuoroda tikrinta 2024-10-04. – Lietuvos geografas.

 Biografija 
Gimė garvežio mašinisto šeimoje. Lietuvai atkūrus nepriklausomybę, šeima grįžo ir įsikūrė Kybartuose, 1934 m. persikėlė gyventi į Kauną. Sesuo aktorė Marija Červinskaitė-Pauliukonienė. 1941 m. baigė Kauno aukštesniąją technikos mokyklą. Vilniaus universitete dvejus metus studijavo geologiją, 1950 m. baigė fizinę geografiją. 1956 m. geografijos mokslų kandidatas.

1943–1945 m. Kretingos gimnazijos mokytojas. 1950–1987 m. dirbo Vilniaus universitete, 1960–1972 m. Hidrologijos ir klimatologijos katedros vedėjas, nuo 1961 m. – docentas.

 Mokslinė veikla 
1951 m. dalyvavo pirmoje kompleksinėje Kuršių marių tyrimo ekspedicijoje. 1954–1982 m. organizavo Kuršių marių ir Nemuno deltos tyrimus, paskelbė straipsnių apie vandens apykaitą Klaipėdos sąsiauryje, Nemuno deltos ir Kuršių marių hidrologinį režimą, nuosėdų kaupimąsi, marių kranto linijos ir dugno reljefo keitimąsi, Kuršių marių kartografinio vaizdo raidą.

 Bibliografija 
 Lietuvos TSR fizinė geografija, monografija, vienas autorių, t.1 1958 m.
 Kuršių marios, monografija, vienas autorių, rusų kalba, 1959 m., lietuvių kalba, t.1 1978 m.

 Įvertinimas 
 1959 m. LTSR valstybinė premija
 1981 m. nusipelnęs Lietuvos hidrometeorologas

 Šaltiniai 

Kategorija:Lietuvos geografai
Kategorija:Lietuvos hidrologai
Kategorija:LTSR valstybinės premijos laureatai